Era-Iliada_web	Ambdús Aiaces, Ulisses e Diomedes encoratjauen as danaus ena luta; e aguesti, en sòrta d’espaurir-se dauant dera fòrça e des votzes des teucri, les demorauen tan fèrms coma es bromes que Zèus dèishe quietes enes cims des montes pendent era cauma, quan dormissen eth Borèas e es auti vents fòrts que damb sonora bohada dissipen es grises bromasses; tan fèrmament demorauen es danaus as teucri, sense pensar ena hujuda.